Diari Oficial de la Generalitat Valenciana


Sumari del DOGV 6270, del 19-05-2010 (2010/4740)

Notificació de la sentència dictada en el judici de divorci contenciós número 1451/2009.
----------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/4740


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el judici de divorci contenciós número 1451/2009. [2010/4740]  
Alicia Ordeig Rabadán, secretària titular del Jutjat de Primera Instància número 26 de València, mitjançant aquest edicte, faig saber:  
Que en les actuacions de divorci contenciós 001451/2009-J, seguides a instàncies d'Alicia Barbarita Fernández Toledo contra Hubert Josef Strik, en situació de rebel·lia, en què, en data 25 de març de 2010, s'ha dictat la sentència que té l'encapçalament i la dispositiva que són com es diu tot seguit:   
«Sentència número 192/2010   
Jutge que la dicta: Rafael Carbona Rosaleñ.  
Lloc: València.  
Data: 25 de març de 2010.  
Part demandant: Alicia Barbarita Fernández Toledo.  
Advocat: Alejandro Alba Iborra.  
Procuradora: Teresa Giménez Zaragoza.  
Part demandada: Hubert Josef Strik.   
Objecte del judici: divorcis no consensuats.   
Rafael Carbona Rosaleñ, magistrat jutge de Primera Instància número 26 de València, he vist aquestes actuacions de divorci, tramitades davant d'aquest Jutjat amb el número 1451/2009 a instàncies d'Alicia Barbarita Fernández Toledo, representada pel procurador Jiménez Zaragoza i assistida pel lletrat Alba Iborra, contra el seu espòs Hubert Josef Strik, declarat en rebel·lia, i d'acord amb els següents:  
/.../   
Dispositiva  
Estime la demanda interposada per Alicia Barbarita Fernández Toledo contra Hubert Josef Strik, i declare el divorci i la dissolució del matrimoni format entre ambdós, amb tots els efectes inherents a aquesta, sense que pertoque adoptar mesures tret de l'ús de l'habitatge conjugal que s'atribueix a la demandant.   
Notifiqueu aquesta resolució a les parts i feu-los saber que contra aquesta sentència es pot preparar un recurs d'apel·lació davant d'aquest Jutjat dins del termini de cinc dies, per a l'Audiència Provincial. El recurs s'haurà d'interposar per escrit dins del termini de cinc dies, indicant la infracció comesa segons el recurrent. Sense aquests requisits no s'admetrà el recurs. Haurà d'efectuar-se la consignació de 50 euros, en el compte de dipòsits i consignacions d'aquest Jutjat, obert en Banesto: 0030; Oficina: 3072; D.C.: 20; Compte del Jutjat: 9708972060; en descripció: 1193-0000-02 - número del procediment amb quatre dígits - dos últims números de l'any, llevat que el recurrent tinga concedit el benefici de justícia gratuïta; segons estableix la disposició addicional quinzena de la Llei Orgànica 1/2009, de 3 de novembre, mitjançant l'acreditació de la consignació esmentada. En el cas que no s'efectue el dipòsit es podrà esmenar el defecte en el termini de dos dies, i no s'admetrà a tràmit si no s'esmena.   
No pertoca fer un pronunciament exprés sobre la imposició de les costes.   
Una vegada siga ferma aquesta resolució i transcorreguts els terminis de rescissió, comuniqueu-la al registre civil on conste inscrit el matrimoni.   
Aquesta és la meua sentència, que jutjant definitivament pronuncie, mane i firme. Segueixen firmes».  
I perquè valga de notificació de forma deguda al demandat Hubert Josef Strik, en situació de rebel·lia i parador ignorat, expedisc i firme aquest edicte.  
València, 30 de març de 2010.- La secretària judicial: Alicia Ordeig Rabadán.